CELEX: 62008CN0395
Language: sl
Date: 2008-09-12 00:00:00
Title: Zadeva C-395/08: Predlog za sprejetje predhodne odločbe, ki ga je vložilo Corte d'appello di Roma (Italija) 12. septembra 2008 – Istituto nazionale della previdenza sociale (INPS) proti Tiziani Bruno in Massimu Pettiniju

20.12.2008   
            
            
               SL
            
            
               Uradni list Evropske unije
            
            
               C 327/8
            
         Predlog za sprejetje predhodne odločbe, ki ga je vložilo Corte d'appello di Roma (Italija) 12. septembra 2008 – Istituto nazionale della previdenza sociale (INPS) proti Tiziani Bruno in Massimu Pettiniju
   (Zadeva C-395/08)
   (2008/C 327/13)
   Jezik postopka: italijanščina
   Predložitveno sodišče
   Corte d'appello di Roma
   Stranke v postopku v glavni stvari
   
      Tožeča stranka: Istituto nazionale della previdenza sociale (INPS)
   
      Toženi stranki: Tiziana Bruno in Massimo Pettini
   Vprašanja za predhodno odločanje
   
               1)
            
            
               Ali je zakonodaja italijanske države (člen 7(1) zakona št. 638/83), ki v primerih vertikalnih zaposlitev s krajšim delovnim časom v obdobje za pridobitev starostne pokojnine ne všteva obdobja, ko se delo ni opravljalo, v skladu z Direktivo 97/81/ES (1), posebej z določbo 4 Priloge glede načela nediskriminacije?
            
         
               2)
            
            
               Ali je navedena nacionalna ureditev v skladu s to direktivo in posebej z določbo 1 Priloge – v delu kjer predvideva, da mora nacionalna zakonodaja olajšati razvoj dela s krajšim delovnim časom – in z določbo 4 in določbo 5 Priloge – v delu kjer slednji nalagata državam članicam odpravo zakonskih ovir, ki omejujejo dostop do dela s krajšim delovnim časom, – saj je nedvomno, da neupoštevanje tednov v pokojninski izračun, v katerih se delo ni opravljalo, pomeni pomembno oviro za odločitev v zvezi z vertikalno zaposlitvijo s krajšim delovnim časom?
            
         
               3)
            
            
               Ali se določba 4 Priloge o načelu nediskriminacije lahko razširi na različne vrste pogodb s krajšim delovnim časom, če se na podlagi nacionalne zakonodaje v primeru horizontalne zaposlitve s krajšim delovnim časom, v nasprotju z vertikalno zaposlitvijo s krajšim delovnim časom, ob istem skupnem številu delovnih in izplačanih ur koledarskega leta, upošteva v izračun vse tedne koledarskega leta?
            
         
      (1)  Direktiva Sveta 97/81/ES z dne 15. decembra 1997 o okvirnem sporazumu o delu s krajšim delovnim časom, sklenjenim med UNICE, CEEP in ETUC – Priloga: okvirni sporazum o delu s krajšim delovnim časom – 1998, L 14, str. 9.